##### 

##### CONTRACT DE FINANŢARE

**NR: \_\_\_\_\_\_\_\_\_\_**

##### BENEFICIAR:

**............................**

TITLUL PROIECTULUI:

**„......................................”**

**CONTRACT DE FINANȚARE**

**I. PĂRȚILE**

**Ministerul Energiei, în calitate de coordonator de reforme și/sau investiții pentru Planul Național de Redresare și Reziliență (PNRR) – Componenta 6. Energie, în temeiul prevederilor *Ordonanței de urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare* și înbaza prevederilor *Acordului de finanțare nr. 26590/08.03.2022, încheiat între Ministerul Investițiilor și Proiectelor Europene și Ministerul Energiei,* *privind implementarea reformelor și/sau investițiilor finanțate prin PNRR,* având ca sediu principal imobilul din municipiul Bucureşti, strada Academiei nr. 39-41, sectorul 1, România, telefon 0374.496.825, poștă electronică [office.cabinet@energie.gov.ro](mailto:office.cabinet@energie.gov.ro), cod de înregistrare fiscală 43507695, reprezentat legal de domnul Sebastian - Ioan Burduja, ministru,**

**și**

**........................., denumită în continuare Beneficiar, cod de identificare fiscală ...................., cu sediul în ...................., str. ................, nr. ........., județ ................, telefon ......................, poștă electronică ..................., reprezentată legal prin domnul .................., funcția ...................., în baza mandatului acordat .................... nr........ din data de .....,**

**au convenit încheierea prezentului Contract de finanțare, denumit în cele ce urmează Contract, pentru acordarea finanţării nerambursabile din PNRR, în următoarele condiţii:**

## II. PRECIZĂRI PREALABILE

1. În prezentul Contract, cu excepţia situaţiilor când contextul cere altfel sau a unei prevederi contrare:
2. cuvintele care indică singularul includ şi pluralul, iar cuvintele care indică pluralul includ şi singularul;
3. cuvintele care indică un gen includ toate genurile;
4. termenul „zi” reprezintă zi calendaristică dacă nu se specifică altfel.
5. Trimiterile la actele normative includ și modificările și completările ulterioare ale acestora, precum și orice alte acte normative subsecvente.
6. În cazul în care oricare dintre prevederile prezentului Contract este sau devine nulă, invalidă sau neexecutabilă, conform legii, legalitatea, valabilitatea și posibilitatea de executare a celorlalte prevederi din prezentul Contract vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii Contractului.
7. În înțelesul prezentului Contract, atunci când există și parteneri, drepturile și obligațiile beneficiarilor revin și partenerilor;
8. Finanţarea nerambursabilă acordată Beneficiarului este stabilită în termenii şi condiţiile prezentului Contract.
9. Finanțarea proiectului constituie ajutor de stat acordat în conformitate cu prevederile Comunicării Comisiei - Orientări privind ajutorul de stat pentru climă, protecția mediului și energie 2022, ale Ghidului specific – Condiții Specifice de accesare a finanțării din fonduri europene aferente PNRR „Sprijinirea investițiilor în noi capacități de producere a energiei electrice din surse regenerabile de energie eoliană și solară, cu sau fără instalații de stocare integrate”, aprobat prin Ordinul ministrului energiei nr. 282/30.03.2022, cu modificările și completările ulterioare și în conformitate cu prevederile Schemei de ajutor de stat având ca obiectiv sprijinirea investițiilor destinate instalării de noi capacități de producere a energiei electrice din surse regenerabile de energie eoliană și solară, cu sau fără instalații de stocare integrate, aprobată prin Ordinul ministrului energiei nr. 281/30.03.2022.

**CAPITOLUL I - OBIECTUL, DURATA SI VALOAREA PROIECTULUI**

## Articolul 1 - Obiectul Contractului

* 1. Obiectul prezentului Contract îl reprezintă acordarea de către Ministerul Energiei a finanţării nerambursabile din PNRR, pentru implementarea Proiectului intitulat: „....................”, denumit în continuare Proiect, pe durata stabilită și în conformitate cu obligațiile asumate prin prezentul Contract, inclusiv anexele care fac parte integrantă din acesta.
  2. Proiectul care face obiectul prezentului Contract este prezentat în Anexa nr. 1 – Oferta de finanțare.
  3. Beneficiarul va fi singurul răspunzător în faţa Ministerului Energiei pentru implementarea Proiectului în condițiile prezentului Contract și pentru atingerea indicatorilor Proiectului, astfel cum sunt prevăzuți în Anexa nr.1 – Oferta de finanțare.
  4. Ministerul Energiei se angajează să plătească finanțarea nerambursabilă, la termenele și în condițiile prevăzute în prezentul contract și în conformitate cu legislația națională și europeană aplicabilă.

**Articolul 2 – Durata contractului, perioada de durabilitate şi perioada de implementare a proiectului**

1. Prezentul Contract intră în vigoare și produce efecte juridice de la data semnării lui de către ultima parte.
2. Durata contractului este cuprinsă între momentul intrării în vigoare a acestuia și până la finalizarea perioadei de durabilitate a Proiectului, cu încadrarea în termenele asumate prin Graficul de activități prevăzut în Anexa nr. 1.
3. Perioada de durabilitate a Proiectului este de 5 ani, calculată de la data data punerii in functiune a investitiei.
4. Durata contractului poate fi prelungită prin acordul părților, cu respectarea prevederilor alin. (7) și în condițiile art. 12 – Modificarea contractului.
5. Perioada de implementare a Proiectului este cuprinsă între data depunerii Ofertei de finanțare, în conformitate cu principiul de demarare a lucrărilor și data procesului verbal de receptie a punerii în funcțiune a investiției.
6. Cheltuielile eligibile sunt considerate cheltuielile efectuate în scopul Proiectului, în cadrul perioadei de implementare a acestuia, dar nu mai târziu de data de 30 iunie 2024.
7. În cazul depășirii termenului prevazut la alin. (6), Beneficiarul are obligatia de a finaliza investiția din surse proprii.
8. Contractul își încetează valabilitatea la expirarea duratei prevazute la alin. (2), considerată a fi data executării integrale a tuturor obligaţiilor contractuale ale părților.

**Articolul 3 – Valoarea Proiectului**

(1) Valoarea totală a Proiectului este de ................ lei cu TVA, din care ................. lei fără TVA, respectiv:

a) valoarea totală eligibilă este de ................. lei, fără TVA, din care:

valoarea maximă eligibilă nerambursabilă (valoare ajutor de stat solicitat) este de .............. lei, fără TVA

valoarea eligibilă a cheltuielilor care se acoperă din contribuția proprie a beneficiarului este de .................. lei, fără TVA

b) valoarea neeligibilă a cheltuielilor care se acoperă din contribuția proprie a beneficiarului este de .................... lei, iar valoarea TVA-ului este de .................... lei.

(2) Finanțarea în suma maximă de .................... lei, fără TVA va fi acordată, în baza cererilor de transfer, elaborate în conformitate cu Anexa nr. 3 a)..

**CAPITOLUL II – ELIGIBILITATEA, RESPECTIV NEELIGIBILITATEA CHELTUIELILOR**

## 

## Articolul 4 – Eligibilitatea și neeligibilitatea cheltuielilor

1. Cheltuielile eligibile sunt cheltuielile efectuate în scopul Proiectului, în conformitate cu devizul de investiții prevăzut în legislația națională, dacă respectă cumulativ prevederile:
2. legislației naționale;
3. legislației europene;
4. prezentului Contract.
5. Sunt considerate neeligibile următoarele tipuri de cheltuieli:
6. cheltuielile aferente contribuției în natură;
7. cheltuielile cu amortizarea;
8. cheltuieli cu achiziția terenurilor și a imobilelor deja construite;
9. cheltuielile aferente achiziţiei sub forma leasingului;
10. cheltuieli cu închirierea, altele decât cele prevăzute la cheltuielile generale de administrație;
11. cheltuieli cu achiziția de mijloace de transport;
12. cheltuieli generale de administrație;
13. dobânda debitoare cu excepţia celor referitoare la granturi acordate sub forma unei subvenţii pentru dobândă sau pentru comisioane de garantare;
14. alte comisioane bancare aferente creditelor;
15. achiziţia de echipamente second-hand;
16. amenzi, penalităţi şi cheltuieli de judecată și arbitraj;
17. costurile pentru operarea obiectivelor de investiţii;
18. cheltuielile efectuate pentru obiective de investiţii executate în regie proprie;
19. cheltuieli pentru comisioane, cote, taxe ;
20. TVA;
21. cheltuielile cu branșamentul (conectarea la stația de transformare);
22. cheltuielile cu lucrările pregătitoare, cum ar fi obținerea avizelor și autorizațiilor, realizarea studiilor de fezabilitate (și a studiilor tehnice stabilite de standarde şi normative pentru pregătirea proiectului),
23. alte cheltuieli cu caracter general (ex. publicitate, informare, audit financiar, managementul proiectului).

## 

CAPITOLUL III – DREPTURILE SI OBLIGATIILE PARTILOR

Articolul 5 – Drepturile și obligațiile Ministerului Energiei

1. Ministerul Energiei are dreptul de a monitoriza din punct de vedere tehnic şi financiar implementarea Proiectului în vederea asigurării îndeplinirii indicatorilor Proiectului și prevenirii neregulilor.
2. Ministerul Energiei are dreptul de a verifica legalitatea și realitatea tuturor activităţilor aferente implementării Proiectului care fac obiectul prezentului Contract.
3. Ministerul Energiei îşi rezervă dreptul de a recupera din valoarea stabilită la art. 3 – Valoarea Proiectului, sumele necuvenite, dacă într-o perioadă de 5 (cinci) ani de la finalizarea proiectului, apar modificări faţă de situaţia existentă la data semnării Contractului de natură a:

a) afecta natura operării, condiţiile de implementare sau a oferi unui organism privat ori public avantaje ilicite;

b) afecta natura proprietăţii asupra oricărei părţi a infrastructurii finanţate.

1. Ministerul Energiei are obligația să ia măsuri adecvate pentru prevenirea, depistarea și corectarea fraudei, a corupției și a conflictelor de interese, astfel cum sunt definite la art. 61 alin. (2) și (3) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, care afectează interesele financiare ale Uniunii Europene și să întreprindă acțiuni în justiție pentru recuperarea fondurilor care au fost deturnate.
2. Ministerul Energiei are obligaţia de a informa Beneficiarul, în timp util, cu privire la orice decizie luată care poate afecta implementarea Proiectului.
3. Ministerul Energiei are obligaţia de a informa Beneficiarul cu privire la rapoartele, concluziile şi recomandările care au impact asupra Proiectului acestuia, formulate de către Comisia Europeană şi orice altă autoritate competentă.
4. Ministerul Energiei are obligația de a răspunde în scris conform competențelor stabilite, în termen de 15 zile lucrătoare, oricărei solicitări a Beneficiarului privind informațiile sau clarificările pe care acesta le consideră necesare pentru implementarea Proiectului.
5. Ministerul Energiei are obligaţia de a efectua verificarea la faţa locului a activităţilor aferente implementării Proiectului, în conformitate cu prevederile Contractului, efectuând cel puţin o vizită de verificare pe durata de implementare a Proiectului.
6. Ministerul Energiei are obligația de a procesa cererile de transfer în conformitate cu prevederile incidente ale art. 7 și 8 din prezentul Contract.

## Articolul 6 – Drepturile și obligațiile Beneficiarului

1. Beneficiarul are obligaţia să asigure resursele necesare desfășurării activităților Proiectului, în conformitate cu Graficul de activitati aferente atingerii indicatorilor Proiectului.
2. Beneficiarul are obligația de a depune toate diligentele în vederea executării Contractului și a activităților Proiectului.
3. Beneficiarul este obligat să includă în bugetul propriu sumele necesare finanţării Proiectului, inclusiv asigurarea finanţării cheltuielilor neeligibile în vederea implementării și finalizării Proiectului.
4. Beneficiarul are obligația și responsabilitatea să asigure managementul adecvat pentru implementarea Proiectului în concordanță cu prevederile prezentului Contract.
5. Beneficiarul are obligația să furnizeze Ministerului Energiei informații și clarificări privind îndeplinirea oricărei obligații prevăzute în prezentul Contract sau care privesc modul de implementare a Proiectului, la solicitarea expresă a acestuia sau ori de câte ori se impune.
6. Beneficiarul este obligat să adauge toate documentele și să completeze datele pentru care este răspunzător, actualizându-le corespunzător ori de câte ori este cazul, în sistemul informatic. În cazul unei defecțiuni a sistemului informatic sau a forței majore, Beneficiarul poate prezenta informațiile solicitate în format scriptic. În termen de 20 de zile de la încetarea acestor condiții, Beneficiarul va adăuga documentele respective în sistemul informatic.
7. Beneficiarul are obligatia întocmirii Raportului de progres și a Raportului final, utilizând cel puțin informațiile prevăzute în Anexa nr. 3, precum și a altor raportări la cerere.
8. Beneficiarul are obligaţia de a întocmi cereri de transfer, însoțite de documente justificative.
9. În situaţia în care implementarea Proiectului presupune achiziţionarea de bunuri, servicii ori lucrări, Beneficiarul are obligaţia de a respecta prevederile *Îndrumarului metodologic pentru beneficiarii privați aplicabil în derularea procedurilor de achiziție pentru atribuirea contractelor de furnizare de produse, prestare de servicii și execuție de lucrări finanțate din fondurile externe nerambursabile și rambursabile aferente Mecanismului de Reedresare și Reziliență,* elaborat de către Ministerul Investițiilor și Proiectelor Europene, în calitate de coordonator național al PNRR, conform prevederilor art. 5 alin. (3) lit. h) din Ordonanța de urgență a Guvernului nr. 124/2021, cu modificările și completările ulterioare.
10. Beneficiarul este obligat să informeze Ministerul Energiei despre orice situaţie care poate determina încetarea sau întârzierea executării Contractului, în termen de maximum 5 zile lucrătoare de la data luării la cunoştinţă despre o astfel de situaţie, urmând ca Ministerul Energiei să decidă cu privire la măsurile corespunzătoare, conform prevederilor contractuale.
11. Beneficiarul poate opta pentru deschiderea contului/conturilor speciale de proiect în sistemul Trezoreriei Statului sau la instituții de credit, în conformitate cu legislația aplicabilă.
12. Beneficiarul trebuie să ţină o evidenţă contabilă analitică a Proiectului, utilizând conturi analitice distincte pentru reflectarea tuturor operaţiunilor referitoare la implementarea Proiectului, în conformitate cu dispoziţiile legale.
13. Beneficiarul are obligaţia de a transmite cererile de transfer pentru plata finanțării prevăzută la art. 3 alin. (2), conform prevederilor art. 7 și 8 din prezentul Contract.
14. La momentul transmiterii cererilor de transfer, Beneficiarul are obligaţia de a transmite Ministerului Energiei dosarul de achiziţie, care va include cel puțin următoarele documente: caietul de sarcini, ofertele depuse în cadrul procedurii de achiziție, raportul procedurii și contractul de achiziție semnat. Ministerul Energiei poate solicita, acolo unde este cazul, transmiterea unor documente suplimentare.
15. Beneficiarul are obligația de a pune la dispoziția Ministerului Energiei sau a oricărui alt organism competent național sau european, potrivit cadrului legal național sau european aplicabil în vigoare, documentele și informațiile necesare, în termen de maximum 5 zile lucrătoare de la transmiterea solicitării, în situațiile în care aceştia efectuează monitorizări/verificări/controale/audit la faţa locului şi solicită declaraţii, documente, informaţii, sub sancțiunea restituirii sumelor rambursate, inclusiv dobânzile/penalizările aferente, pentru documentele lipsă, precum și de a asigura condițiile pentru efectuarea verificărilor la fața locului. În acest scop, Beneficiarul este obligat să participe și să invite persoanele care sunt implicate în implementarea proiectului și care pot furniza informațiile și documentele necesare verificărilor, conform solicitărilor Ministerului Energiei.
16. În vederea efectuării verificărilor la fața locului, Beneficiarul se angajează să acorde dreptul de acces la locurile și spațiile unde se implementează sau a fost implementat Proiectul, inclusiv acces la sistemele informatice care au legătură directă cu Proiectul, precum și la bunurile achiziționate și să pună la dispoziție documentele solicitate privind gestiunea tehnică și financiară a Proiectului, atât pe suport hârtie, cât și în format electronic. Documentele trebuie sa fie ușor accesibile și arhivate astfel încât să fie posibilă verificarea lor. Beneficiarul este obligat să informeze organismele și autoritățile responsabile cu privire la locul arhivării documentelor, în termen de 3 zile lucrătoare de la transmiterea solicitării de către Ministerul Energiei/organismul abilitat și de a asigura accesul neîngrădit al acestora la documentație în locul respectiv.
17. Beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la Proiect cu ocazia misiunilor de control desfășurate de Ministerul Energiei sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz. Ministerul Energiei își rezervă dreptul de a nu autoriza la plată acele cheltuieli pentru care nu sunt furnizate informațiile/documentele solicitate.
18. Beneficiarul are obligaţia îndosarierii și păstrării tuturor documentelor Proiectului în original precum şi, dacă este cazul, inclusiv documentele contabile, privind activităţile şi cheltuielile eligibile în vederea asigurării unei piste de audit adecvate, în conformitate cu legislația europeană şi naţională. Toate documentele vor fi păstrate 10 ani de la finalizarea implementării Proiectului.
19. Beneficiarul are obligaţia de a restitui Ministerului Energiei, orice sumă ce constituie plată nedatorată/sume necuvenite plătite în cadrul prezentului Contract, în termen de 5 zile lucrătoare de la data primirii unei notificări în acest sens.
20. Beneficiarul îşi asumă obligaţia de a furniza Ministerului Energiei, Comisiei Europene şi/sau reprezentanților lor autorizaţi orice informaţie solicitată, în termenul indicat, în vederea realizării evaluării Proiectului implementat.
21. Beneficiarul este obligat să realizeze măsurile de informare şi publicitate în conformitate cu obligaţiile asumate.
22. Beneficiarul își asumă integral răspunderea pentru prejudiciile cauzate terților din culpa sa, pe durata contractului. Ministerul Energiei va fi degrevat de orice responsabilitate pentru prejudiciile cauzate terților de către Beneficiar, ca urmare a executării prezentului Contract.
23. Beneficiarul se obligă să nu solicite şi să nu primească finanţări din alte surse publice pentru aceleaşi cheltuieli eligibile ale Proiectului, sub sancţiunea rezilierii contractului.
24. Beneficiarul are obligaţia de a respecta instrucţiunile emise de Ministerul Investițiilor și Proiectelor Europene și de Ministerul Energiei în implementarea Proiectului și de a utiliza formularele elaborate de acestea în scopul implementării Proiectului.
25. Beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării Contractului, în vederea utilizării, pe toată durata, precum şi după încetarea acestuia, în scopul analizarii modului de implementare şi/sau a respectării clauzelor contractuale şi a legislației naționale şi europene.
26. Obiectivele de investiţii aferente Proiectului se vor realiza de către Beneficiar, cu respectarea prevederilor legale în vigoare privind elaborarea, avizarea şi aprobarea documentaţiilor de execuţie, a prevederilor legale în vigoare privind autorizarea executării lucrărilor de construcţii, precum şi a documentaţiilor de urbanism şi amenajarea teritoriului, aprobate conform legii.
27. Beneficiarul informează de îndată Ministerul Energiei, cu privire la aspectele survenite de natură să afecteze buna implementare a Proiectului și propune un plan de măsuri pentru solutionarea aspectelor în cauză.
28. Beneficiarul este obligat să respecte legislația naţională și europeană privind achiziţiile, egalitatea de şanse, dezvoltarea durabilă, informarea şi publicitatea.
29. Având în vedere faptul că finanțarea ce face obiectul prezentului Contract reprezintă ajutor de stat, Beneficiarul este obligat să respecte legislația națională și europeană din domeniul ajutorului de stat.
30. Beneficiarul se asigură că sunt respectate și prevederile specifice referitoare la durata de aplicabilitate a Schemei de ajutor de stat având ca obiectiv sprijinirea investițiilor destinate instalării de noi capacități de producere a energiei electrice din surse regenerabile de energie eoliană și solară, cu sau fără instalații de stocare integrate, aprobată prin Ordinul ministrului energiei nr. 281/30.03.2022, precum și condițiile de acordare a ajutorului de stat.
31. Beneficiarul se obligă să transmită informațiile și datele necesare în vederea monitorizării menținerii condițiilor de acordare a ajutorului în cadrul schemei aprobate, pe parcursul implementării, nerespectarea acestor condiții conducând la aplicarea măsurilor legale în conformitate cu prevederile Ordonanței de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, cu modificările și completările ulterioare.
32. Beneficiarul este obligat să implementeze proiectul în termenele și în condițiile stabilite potrivit schemei de ajutor de stat aprobată prin Ordinul ministrului energiei nr. 281/30.03.2022, precum și în conformitate cu prevederile legislației naționale și europene în domeniu și să transmită coordonatorului de reforme și investiții informațiile necesare în vederea realizării raportării şi monitorizării ajutoarelor de stat acordate în conformitate cu prevederile Ordonanței de urgență a Guvernului nr. 77/2014, respectiv ale Ordinului preşedintelui Consiliului Concurenţei nr. 441/2022 pentru punerea în aplicare a Regulamentului privind procedurile de monitorizare a ajutoarelor de stat şi de minimis.
33. Beneficiarul se angajează să furnizeze Ministerului Energiei informații privind beneficiarul real, în cazul contractorilor/subcontractorilor cu care va implementa Proiectul, conform prevederilor art. 22 alin. (2) lit. d) pct. (iii) din Regulamentul (UE) 2021/241 al Parlamentului European şi al Consiliului din 12 februarie 2021 de instituire a Mecanismului de redresare şi rezilienţă.
34. Beneficiarul de ajutor de stat are obligația păstrării unei evidențe a informațiilor despre ajutoarele primite pentru o perioadă de minimum 10 ani de la data la care a fost acordată ultima alocare specifică. Această evidență trebuie să conțină informațiile necesare pentru a demonstra respectarea tuturor condițiilor impuse prin contractul de finanțare, cum sunt: datele de identificare ale Beneficiarului, durata, cheltuielile eligibile, valoarea, momentul și modalitatea acordării ajutorului, originea acestuia, durata, metoda de calcul al ajutoarelor acordate.
35. În cazul în care Beneficiarul nu transmite informațiile și datele necesare monitorizării îndeplinirii condițiilor de acordare a ajutorului de stat, se aplică prevederile legale în vigoare în materia ajutorului de stat.
36. Beneficiarul are dreptul de a solicita Ministerului Energiei orice informații sau clarificări pe care le consideră necesare pentru implementarea Proiectului.
37. Beneficiarul are dreptul de a fi informat de către Ministerul Energiei cu privire la orice decizie luată care poate afecta implementarea Proiectului, precum si cu privire la rapoartele, concluziile şi recomandările care au impact asupra Proiectului acestuia, formulate de către Comisia Europeană şi orice altă autoritate competentă.

**CAPITOLUL IV - PLATA CHELTUIELILOR**

## Articolul 7 – Cererile de transfer

1. Implementarea financiară se efectuează prin mecanismul cererilor de transfer, în conformitate cu prevederile Ordonantei de urgență a Guvernului nr. 124/2021, cu modificările și completările ulterioare și ale Normelor metodologice aprobate prin Hotărârea Guvernului nr. 209/2022, însoțite de documente justificative, astfel cum este prevăzut în Anexa nr. 3 a).
2. Plata cheltuielilor se realizează în baza cererii de transfer întocmită de către Beneficiar, după încheierea procesului verbal de recepție a punerii în funcțiune a investiției, cu excepția cazului în care Beneficiarul a efectuat plăți în scopul proiectului, în intervalul cuprins între data depunerii Ofertei și intrarea în vigoare a prezentului Contract, situație în care, acesta transmite o cerere de transfer, în termen de maximum 15 zile lucrătoare de la intrarea în vigoare a prezentului Contract, cu respectarea termenului asumat în Anexa nr. 2 a) - Graficul cererilor de transfer.
3. Beneficiarul poate solicita modificări în cadrul structurii Bugetului prevăzut în Anexa nr. 1 privind cheltuielile eligibile. Ministerul Energiei le va aproba în condițiile în care acestea nu modifică obiectivul general al Proiectului, iar impactul financiar se limitează la transferul de maxim 10% din sumele aferente categoriilor de cheltuieli eligibile către alte categorii de cheltuieli eligibile, astfelk cum sunt cuprinse în structura Bugetului, fără a se modifica valoarea totală eligibilă a Proiectului.

(4) În cazul modificărilor prevăzute la alin. (3), Beneficiarul are obligaţia de a notifica Ministerul Energiei propunerea de modificare cu cel puţin 5 zile înainte de data depunerii cererii de transfer vizată de modificarea în cauză, sub sancţiunea neacceptării de către acesta a modificărilor solicitate.

1. În măsura în care Beneficiarul efectuează plăți în valută în cadrul proiectului, acesta solicită prin cererile de transfer contravaloarea în lei la cursul Băncii Naționale a României, denumită în continuare BNR, din data întocmirii documentelor de plată în valută. Costurile aferente efectuării plăţilor în valută vor fi suportate de catre Beneficiar din bugetul propriu.
2. Cheltuielile cuprinse în cererile de transfer transmise de către Beneficiar se vor autoriza în termen de 10 zile lucrătoare de la data depunerii acestora și, ulterior, se va efectua plata sumelor autorizate în termen de 5 zile lucrătoare de la aprobarea documentelor de către Ministerul Energiei.
3. Pentru depunerea de către Beneficiar a unor documente adiţionale sau clarificări solicitate de Ministerul Energiei, termenul de 10 zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare. Beneficiarul are un termen de 5 zile lucrătoare pentru răspunsul la solicitarea de clarificări. Termenul de verificare se suspendă pe perioada cuprinsă între data transmiterii solicitării de clarificări și data primirii răspunsului de la Beneficiar.
4. După efectuarea plăţii, Beneficiarul este notificat de către Ministerul Energiei, în termen de maximum 3 zile lucrătoare de la efectuarea plății cu privire la sumele declarate eligibile, valoarea cheltuielilor neeligibile, precum și motivele care au condus la invalidarea acestora, dacă este cazul, suma autorizată la plată și posibilitatea de a formula contestatie în termen de 30 zile calendaristice de la data primirii notificării.
5. Suspendarea totală/parțială a plăților până la data când problemele constatate sunt remediate poate fi efectuată de către Ministerul Energiei, în următoarele cazuri:
6. Beneficiarul, fără o justificare aprobată în prealabil de către Ministerul Energiei, nu respectă prevederile Ofertei de finanțare sau instrucțiunile emise în executarea contractului;
7. Beneficiarul nu prezintă raportările prevăzute în Contract precum și în situația în care aceste raportări nu conțin toate informațiile solicitate sau în cazul în care nu sunt implementate în termen măsurile cuprinse în actele normative cu impact asupra implementării Proiectului sau derulării Contractului;
8. când reprezentantul organismului european abilitat să efectueze verificări suplimentare în urma informațiilor primite cu privire la cheltuielile indicate ca eligibile, constată o neregulă care nu a fost corectată. În cazul în care Beneficiarul nu va lua toate măsurile necesare, Comisia Europeană poate decide anularea totală/parțială a contribuției europene. Începând cu data emiterii deciziei Comisiei Europene de anulare totală a contribuției europene, Ministerul Energiei va considera prezentul Contract ca fiind încetat de plin drept și îl va notifica pe Beneficiar, fără intervenția instanței de judecată și fără nici o formalitate prealabilă;
9. în cazul în care procurorul dispune trimiterea în judecată şi sesizează instanţa, până la rămânerea definitivă a hotărârii instanţei de judecată, situație în care se suspendă plata tuturor sumelor solicitate de Beneficiar aferente contractului economic pentru care a fost formulată sesizarea.
10. în cazul sesizării unei nereguli grave pentru care s-a pus în mișcare acțiunea penală, se suspendă plata sumelor solicitate de Beneficiar aferente contractului economic pentru care a fost formulată sesizarea, până la rămânerea definitivă a hotărârii instanţei de judecată.

## Articolul 8 – Mecanismul aferent cererilor de transfer

1. Cererile de transfer au ca justificare existența unor angajamente de plată, constând în facturi. Beneficiarul justifică sumele cuprinse în cererile de transfer prin documente aferente cheltuielilor eligibile realizate cu respectarea termenelor asumate prin prezentul Contract.
2. Cererile de transfer trebuie să fie însoţite de copii ale contractelor încheiate de Beneficiar, dacă acestea nu au fost transmise în prealabil.
3. În termen de maximum 10 de zile lucrătoare de la data depunerii de către Beneficiar a cererii de transfer, Ministerul Energiei efectuează verificarea corespunzătoare aprobării documentelor în vederea plății.
4. După efectuarea verificării, în cazul în care se confirmă corectitudinea documentelor verificate și nu sunt necesare clarificări din partea Beneficiarului, Ministerul Energiei autorizează cheltuielile cuprinse în cererea de transfer, prin emiterea unei Note de autorizare pe care o înregistrează în contabilitate, în baza art. 19 lit. c) din Normele metodologice aprobate prin Hotărârea Guvernului nr. 209/2022 şi efectuează plata sumelor autorizate în termen de 5 zile lucrătoare de la aprobareadocumentelor de către Ministerul Energiei.
5. În termen de maximum 3 zile lucrătoare de la transferul sumelor, Ministerul Energiei transmite Beneficiarului o notificare cu privire la sumele declarate eligibile, valoarea cheltuielilor neeligibile, precum și motivele care au condus la invalidarea acestora, dacă este cazul, suma autorizată la plată și posibilitatea de a formula contestație în termen de 30 zile calendaristice de la data primirii notificării.
6. Pentru depunerea de către Beneficiar a unor documente adiţionale sau clarificări solicitate de Ministerul Energiei, termenul de 10 de zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.
7. În procesul de verificare a cererii de transfer, Beneficiarul este obligat ca, în termen de 5 zile lucratoare, să răspundă oricărei clarificări solicitate de Ministerul Energiei. Până la primirea răspunsului din partea Beneficiarului termenul de verificare a cererii se suspendă. Nedepunerea de către Beneficiar a documentelor sau clarificărilor solicitate, în termenul prevăzut la acest alineat, atrage respingerea parţială sau totală, după caz, a cererii de transfer. În acest caz, Beneficiarul are dreptul de a depune o nouă cerere de transfer corectivă pentru cheltuielile respinse anterior la plată.
8. La verificarea cererii de transfer finală, Ministerul Energiei analizează îndeplinirea următoarelor condiţii:
   1. se dovedeşte obţinerea performanţelor tehnice şi economice prevăzute în studiul de fezabilitate şi acceptate în urma selecţiei Proiectului, demonstrate prin realizarea punerii în funcţiune a acestuia, efectuarea testului de performanţă, realizarea recepţiei finale sau, după caz, realizarea recepţiei la finalizarea lucrărilor şi preluarea de către personalul de exploatare, fiecare dintre acestea dovedite prin mijloacele de probă necesare menționate anterior;
   2. existența unui raport de audit final independent favorabil;
   3. se dovedeşte îndeplinirea indicatorilor asumaţi prin Contract;
   4. cererea de transfer finală este depusă ulterior datei procesului verbal de receptie a punerii în funcțiune a investiției și vizează cheltuieli efectuate în cadrul perioadei de implementare a proiectului conform art. 2 alin. (5) și (6);
   5. s-au prezentat toate ordinele de plată și extrasele de cont care dovedesc că au fost plătiți furnizorii.
9. Beneficiarul are obligaţia restituirii integrale a sumelor virate în cazul Proiectului pentru care acesta nu justifică utilizarea acestora, prin documente doveditoare.
10. În cazul în care Beneficiarul nu restituie Ministerului Energiei sumele calculate până la data expirării termenului de plată prevăzut la art. 6 alin. (20), acesta emite un proces verbal de constatare și de stabilire a creanțelor bugetare sau un proces-verbal de stabilire a creanţelor bugetare, după caz, prin care se individualizează sumele de restituit exprimate în moneda națională, cu respectarea normelor naționale și europene aplicabile. Procesul-verbal de constatare și de stabilire a creanțelor bugetare sau procesul - verbal de stabilire a creanţelor bugetare, după caz, constituie titlu de creanță emis în condițiile legii. În titlul de creanță se indică și contul în care Beneficiarul trebuie să efectueze plata.
11. Titlul de creanță se comunică Beneficiarului în termen de 3 zile lucrătoare de la data emiterii acestuia.
12. Împotriva titlului de creanță, Beneficiarul poate formula contestație în termen de 30 de zile calendaristice de la data comunicării, care se depune la emitentul titlului de creanță contestat.
13. Introducerea contestației nu suspendă executarea titlului de creanță.
14. Beneficiarul are obligația efectuării plății sumelor stabilite prin procesul-verbal de constatare și de stabilire a creanțelor bugetare, ori proces-verbal de stabilire a creanţelor bugetare, în termen de 30 de zile de la data comunicării acestuia.
15. Titlul de creanță constituie titlu executoriu la expirarea termenului de plată.
16. Beneficiarul datorează pentru neachitarea la termen a obligațiilor stabilite prin titlul de creanță o dobândă care se calculează prin aplicarea ratei dobânzii datorate la soldul rămas de plată din contravaloarea în lei a sumelor prevăzute la alin. (10), din prima zi de după expirarea termenului de 30 de zile până la data stingerii acesteia, inclusiv.
17. În cazul nerecuperării sumelor care fac obiectul obligației de restituire, la expirarea termenului de 30 de zile de la data comunicării, Ministerul Energiei comunică titlurile executorii împreună cu dovada comunicării acestora organelor fiscale competente, în vederea recuperării sumelor individualizate prin acestea potrivit prevederilor Legii nr. 207/2015 privind Codul de procedură fiscală, cu modificările și completările ulterioare.
18. Recuperarea sumelor prin executare silită, în temeiul titlurilor executorii, se efectuează în conturile indicate de organele fiscale competente. Sumele recuperate se virează de îndată de către organele fiscale în conturile indicate în titlul de creanță.
19. În vederea încasării de la Beneficiar a dobânzii prevăzute la alin. (17), Ministerul Energiei, are obligația de a calcula cuantumul acesteia și de a emite un proces-verbal de stabilire a creanțelor bugetare rezultate din aplicarea dobânzii datorate, care constituie titlu de creanță și se comunică Beneficiarului.
20. Rata dobanzii prevăzută la alin. 17 se calculează la nivelul determinat pentru creantele bugetare potrivit art. 174 din Codul de Procedura Fiscală, în vigoare la data întocmirii procesului-verbal de stabilire a creanţelor bugetare. Sumele reprezentând dobânzi datorate pentru neachitarea la termen a obligațiilor prevăzute în titlul de creanță se virează conform prevederilor alin. (19).
21. Recuperarea sumelor datorate se realizează cu respectarea normelor europene și naționale în materia ajutorului de stat.
22. Cererea finală de transfer va fi însoțită de un raport de audit extern independent privind implementarea proiectului și utilizarea fondurilor aferente.

**CAPITOLUL V – VERIFICĂRI. AUDIT. NEREGULI. MONITORIZARE SI RAPORTARE**

**Articolul 9 - Verificări și audit**

(1) Beneficiarul va transmite Ministerului Energiei în termen de 15 zile de la semnarea prezentului Contract organigrama Unității de implementare a proiectului (UIP), însoţită de descrierea funcţiilor şi atribuţiilor fiecărui compartiment din cadrul structurii şi de lista persoanelor implicate în gestionarea Proiectului, cu nominalizarea expresă a managerului UIP și cu precizarea rolului şi a responsabilităţilor fiecărui membru UIP.

Orice modificare intervenită în structura UIP, precum și în ceea ce privește funcțiile și atribuțiile membrilor UIP va fi comunicată Ministerului Energiei în termen de 15 zile de la producerea evenimentului.

(2) Beneficiarul trebuie să asigure elaborarea Procedurilor interne privind capacitatea administrativă pentru implementarea Proiectului în condițiile Contractului.

(3) Beneficiarul va asigura transmiterea la Ministerul Energiei a procedurilor de lucru în vigoare pentru implementarea Proiectului, aprobate intern sau dovada că acestea au fost deja transmise (copii ale adresei de înaintare a procedurilor și ale adreselor de transmitere a eventualelor modificări ulterioare ale acestora), în maximum 10 zile lucrătoare de la data intrării în vigoare a prezentului Contract. Beneficiarul va informa Ministerul Energiei cu privire la orice modificare majoră a acestor proceduri, în termen de 20 de zile calendaristice de la data aprobării interne a acesteia. În cazul elaborării unor proceduri noi, Beneficiarul are obligația să le transmită la Ministerul Energiei, în termen de 20 de zile calendaristice de la aprobarea internă a acestora.

(4) Ministerul Energiei va analiza procedurile interne transmise de Beneficiar și, în cazul în care acestea nu prevăd toate activitățile necesar a fi desfășurate la nivelul Beneficiarului pentru îndeplinirea obligațiilor acestuia prevăzute în Contract, Ministerul Energiei va solicita Beneficiarului completarea/ revizuirea acestora și retransmiterea versiunii aprobate la Ministerul Energiei.

(5) Beneficiarul trebuie să asigure existenţa unei proceduri de îndosariere şi arhivare a documentelor referitoare la implementarea Proiectului, precum şi un spaţiu corespunzător pentru păstrarea acestora, astfel încât să asigure respectarea unei piste de audit corespunzătoare, care să asigure verificarea următoarelor aspecte:

a) respectarea prevederilor Contractului în ceea ce priveşte achiziţiile;

b) progresele înregistrate şi rezultatele obţinute în perioada de implementare a Proiectului, demersurile întreprinse de Beneficiar pentru analiza şi aprobarea acestora, modul în care acestea se reflectă în sistemul contabil al Beneficiarului;

c) modul în care au fost fundamentate deciziile adoptate de Beneficiar în ceea ce priveşte implementarea Proiectului;

d) modul de autorizare şi efectuare a plăţilor şi de evidenţiere a acestora în sistemul contabil al Beneficiarului;

e) modul în care a fost utilizată cofinanţarea cheltuielilor neeligibile în conformitate cu prevederile Contractului;

f) modul în care au fost stabilite, raportate şi recuperate debitele rezultate în perioada implementării Proiectului;

g) modul în care s-a realizat informarea și publicitatea Proiectului.

(6) Documentele care constituie pista de audit vor fi păstrate ca documente originale şi, în cazuri excepţionale, ca documente certificate a fi conforme cu originalul, iar păstrarea acestora se va face în cel puțin unul dintre următoarele formate autorizate:

a) documente originale;

b) fotocopii ale documentelor originale (certificate „conform cu originalul” de către persoana care a fotocopiat documentul original sau de către emitentul documentului original);

c) versiuni electronice ale documentelor originale, în format ”read-only”, pe suport electronic;

d) documente care există doar în format electronic (în acest caz, Beneficiarul se va asigura că sistemul informatic respectă cerinţele de securitate conform standardelor acceptate).

(7) Pentru evidența contabilă a operațiunilor referitoare la Proiect, Beneficiarul trebuie să utilizeze un sistem contabil distinct sau cel puțin un sistem contabil care să permită o codificare distinctă a operațiunilor referitoare la Proiect (prin conturi analitice a căror terminație să indice codul Proiectului). Sistemul contabil utilizat va fi în conformitate cu legislaţia naţională în vigoare.

(8) Beneficiarul trebuie să asigure, pentru o perioadă de timp de 10 ani, integritatea și disponibilitatea documentelor care constituie pista de audit, cu începere de la data încheierii exerciţiului financiar în cursul căruia a fost realizată ultima plată în cadrul prezentului Contract.

## Articolul 10 – Nereguli

1. Părțile se obligă să ia toate măsurile pentru utilizarea în mod corespunzător a finanțării în conformitate cu legislația în vigoare, în special în ceea ce privește prevenirea, detectarea și corectarea fraudei, corupției, conflictului de interese și a dublei finanțări.
2. Beneficiarul ia măsurile adecvate pentru a proteja interesele financiare ale Uniunii Europene și pentru a se asigura că utilizarea fondurilor respectă normele aplicabile din dreptul Uniunii Europene și din dreptul intern, în special în ceea ce privește prevenirea, depistarea și corectarea fraudei, corupției, conflictului de interese și a dublei finanțări.
3. Dacă în timpul derulării prezentului Contract, Ministerul Energiei sau alte structuri responsabile identifică abateri de la aplicarea prevederilor contractuale, ale prevederilor legislaţiei naţionale şi europene, Ministerul Energiei poate dispune măsuri proporționale.
4. Pentru recuperarea sumelor virate și nejustificate, Beneficiarul va fi notificat de către Ministerul Energiei cu privire la obligația restituirii acestora în termen de 5 (cinci) zile de la primirea notificării. În situația nerestituirii respectivelor sume în termenul anterior menționat, se va realiza recuperarea acestora.
5. Creanțele bugetare rezultate din nereguli devin scadente la expirarea termenului de plată stabilit în titlul de creanță, respectiv la 30 de zile de la data comunicării titlului de creanță.
6. În cazul rezilierii, în oricare din situațiile prevăzute de prezentul Contract de finanțare și recuperării finanțării nerambursabile acordate, se vor calcula penalități de întârziere în conformitate cu prevederile art. 176 din Codul de procedură fiscală.
7. În cazul în care creanțele bugetare rezultate din neregulile prevăzute la alin. (3) și creanțele fiscale rezultate din rezilierea Contractului nu pot fi recuperate prin încasare, titlurile executorii, împreună cu dovada comunicării acestora, sunt transmise organelor fiscale competente.
8. În cazul nerespectării condițiilor de acordare a ajutorului de stat, Ministerul Energiei emite decizii prin care se dispune stoparea sau recuperarea ajutoarelor de stat acordate. Aceste decizii au caracter de titlu executoriu.
9. Dacă sunt încălcate prevederile alin (1), Beneficiarul este obligat să restituie suma reprezentând echivalentul ajutorului de stat a cărui recuperare a fost dispusă. Ajutorul de stat care trebuie rambursat sau recuperat include și dobânda aferentă, datorată de la data plății acestuia până la data recuperării sau a rambursării integrale. Beneficiarul nu mai poate primi niciun alt ajutor până la îndeplinirea obligației de rambursare a ajutorului de stat acordat.
10. În cazul identificării unei situaţii de dublă finanţare, Ministerul Energiei va emite, în cazul în care întreaga valoare a finanţării din fonduri europene este afectată, decizia de reziliere a prezentului Contract, în care vor fi individualizate sumele de restituit în moneda naţională, sau, în cazul afectării parţiale a finanţării din fonduri europene, va fi emis proces-verbal de constatare a neregulilor şi de stabilire a creanţelor bugetare.
11. În cazul în care rambursarea, recuperarea, suspendarea sau recuperarea provizorie a ajutorului de stat ilegal și a ajutorului de stat utilizat abuziv a fost dispusă de Comisia Europeană se aplică prevederile din OUG nr.77/2014, cu modificările și completările ulterioare.
12. În cazul în care fapta beneficiarului de ajutor de stat este susceptibilă de a fi considerată contravenție în înțelesul art.45 din OUG nr.77/2014, cu modificările și completările ulterioare, constatarea contravenției și aplicarea sancțiunii se realizează de către persoanele împuternicite de Consiliul Concurenței sau de furnizorul de ajutor de stat.
13. Prevederile Ordonanței de urgență a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate se aplică corespunzător în ceea ce privește activitățile de prevenire, verificare, constatare a neregulilor grave, a neregulilor rezultate în urma aplicării procedurilor de achiziţie publică, precum şi în ceea ce priveşte respectarea principiului privind evitarea dublei finanţări, în implementarea proiectului care face obiectul prezentului Contract.

## Articolul 11 – Monitorizare și raportare

1. Până la data de 31 decembrie 2023, Beneficiarul va transmite Ministerului Energiei Raportul de progres privind stadiul implementării Proiectului, însoţit de o declaraţie privind acurateţea informaţiilor incluse în acesta.
2. Raportul final al Proiectului, pentru întreaga perioadă de implementare, va fi transmis Ministerului Energiei în termen de maximum 60 de zile calendaristice de la expirarea perioadei de implementare.
3. Beneficiarul are obligația să furnizeze Ministerului Energiei orice documente, date și/sau informații solicitate în legătură cu implementarea Proiectului și executarea prezentului Contract, în termenul și condițiile specificate în solicitarea respectivă.
4. Beneficiarul are obligația de a transmite în termen de maximum 5 zile lucrătoare modificările la contractele de achiziție deja depuse pentru o cerere de transfer, însoțite de următoarele:
5. documentele suport/justificative care stau la baza modificării;
6. analiza efectuată de Beneficiar și punctul de vedere al acestuia cu privire la modificarea contractului de achiziție, în cazul în care solicitarea a fost transmisă de către cealaltă parte contractantă;
7. actul adițional la contractul de achiziție (în copie).
8. Pe întreaga perioadă de implementare a Proiectului, Beneficiarul va pune la dispoziția Ministerului Energiei, la solicitarea acestuia, toate studiile și bazele de date aferente rezultate în cadrul proiectului, în format electronic, cu excepția informațiilor care potrivit legii se încadrează în categoria informațiilor clasificate.
9. La solicitarea Ministerului Energiei, în vederea revizuirii angajamentelor bugetare, dacă este cazul, Beneficiarul va întocmi şi transmite previziuni privind fluxurile financiare pentru un an calendaristic, în forma şi la data precizate în scris în solicitarea Ministerului Energiei.
10. Beneficiarul va răspunde invitaţiei Ministerului Energiei de a asigura participarea reprezentanţilor săi la întâlnirile şi acţiunile organizate referitoare la implementarea Proiectului.
11. Beneficiarul va informa Ministerul Energiei cu privire la problemele întâmpinate în implementarea proiectului în cel mai scurt timp posibil de la apariţia acestora. Conform responsabilităţilor pe care le are şi în limita sferei sale de competenţă, Ministerul Energiei va sprijini Beneficiarul în vederea soluţionării problemelor semnalate şi în scopul atingerii obiectivelor Proiectului.
12. Beneficiarul va asigura transmiterea la Ministerul Energiei a copiilor documentelor rezultate în urma verificării sistemului de management și control stabilit la nivelul Beneficiarului sau în urma verificării operațiunilor referitoare la implementarea Proiectului, precum și planurile de acțiune cu termene concrete și funcțiile persoanelor responsabile, pentru implementarea recomandărilor cuprinse în rapoartele menționate mai sus, în termen de 5 zile calendaristice de la primirea acestora.
13. Beneficiarul va asigura transmiterea la Ministerul Energiei, în termen de 20 de zile lucrătoare, a stadiului implementării recomandărilor cuprinse în documentele menționate la alin. (9).
14. Vizita de monitorizare efectuată de Ministerul Energiei pe parcusul implementării Proiectului:
15. are în vedere verificarea existenţei fizice a unui proiect sau a unui sistem de management performant al proiectului şi permite verificarea corectitudinii, completitudinii şi acurateţei informaţiei furnizate de Beneficiar în Raportul de Progres şi a gradului de realizare a indicatorilor stabiliţi prin Contract;
16. facilitează contactul dintre reprezentanţii Ministerului Energiei şi Beneficiari în scopul comunicării problemelor care pot împiedica implementarea corespunzătoare a proiectului;
17. urmăreşte să se asigure de faptul că proiectul se derulează conform Contractului de Finanţare, să identifice, în timp util, posibilele probleme şi să propună măsuri de rezolvare a acestora, precum şi îmbunătăţirea activităţii de implementare, inclusiv să identifice elementele de succes ale proiectului și bune practici.
18. Beneficiarul va transmite la Ministerul Energiei, Rapoarte anuale de durabilitate, până la data de 31 martie a anului următor, pe întreaga perioada de durabilitate a Proiectului, începând cu primul an calendaristic ce urmează anului în care a fost finalizată implementarea.
19. Rapoartele anuale de durabilitate vor conține următoarele tipuri de date și informații privind:
20. modificări ale statutului și datelor de identificare a Beneficiarului;
21. modul și locul de utilizare a infrastructurilor, echipamentelor și bunurilor realizate sau achiziționate în cadrul proiectului;
22. modul în care investiția în infrastructură mentine nivelul indicatorilor asumati in cadrul Proiectului.
23. Beneficiarul are obligaţia de a participa la vizitele de monitorizare, de a furniza echipei de monitorizare a Ministerului Energiei toate informaţiile solicitate şi de a permite accesul neîngrădit al acesteia la documentele aferente Proiectului si rezultatele declarate ca obţinute pe parcursul implementării. Beneficiarul poate solicita, dacă este cazul, clarificări suplimentare.
24. Beneficiarul are obligația de a întreprinde toate acțiunile pentru a asigura durabilitatea Proiectului și de a dispune toate măsurile solicitate de Ministerul Energiei în urma vizitelor de monitorizare.
25. Beneficiarul răspunde, potrivit legii, pentru realitatea, acuratețea și caracterul complet al datelor și informațiilor transmise.

## CAPITOLUL VI – MODIFICAREA, SUSPENDAREA, ÎNCETAREA SI REZILIEREA CONTRACTULUI

## Articolul 12 – Modificarea contractului

1. Părţile au dreptul, pe durata îndeplinirii prezentului Contract, de a conveni modificarea clauzelor şi/sau Anexelor acestuia, prin act adiţional, încheiat în aceleaşi condiţii de formă și de fond ca şi Contractul, cu excepţiile prevăzute la alin. (6).
2. În cazul în care solicitarea de modificare a Contractului vine din partea Beneficiarului, acesta are obligaţia de a o transmite Ministerului Energiei cu cel puţin 20 de zile lucrătoare înainte de termenul la care este intenţionată a intra în vigoare, cu excepţia circumstanţelor acceptate de către Ministerul Energiei. Beneficiarul va transmite, odată cu solicitarea de modificare, documentele doveditoare care justifică necesitatea modificării clauzelor contractuale.
3. Actul adiţional nu poate să vizeze o modificare a obiectului contractului și a indicatorilor acestuia, prevăzuți în Anexa nr. 1 – Oferta de finanțare.
4. Ministerul Energiei răspunde solicitării de modificare a Contractului, în maxim 20 de zile lucrătoare de la înregistrarea solicitării, comunicând Beneficiarului, după caz, fie acordul cu privire la modificarea solicitată, fie respingerea acesteia, situație în care va comunica motivele care au stat la baza respingerii modificării.
5. Actul adiţional intră în vigoare la data semnării de către ultima parte, cu excepţia cazurilor în care prin actul adiţional se confirmă modificări intervenite în legislaţia naţională şi/sau europeană relevantă, cu impact asupra executării prezentului Contract, situaţii în care modificarea respectivă intră în vigoare de la data intrării în vigoare a actului normativ în cauză.
6. Prin excepție de la prevederile alin. (1), nu este necesară încheierea unui act adițional, Beneficiarul fiind obligat doar să notifice în scris Ministerul Energiei până la data punerii în funcțiune a investiției, sub rezerva netransmiterii de observații de către acesta în termen de maximum 10 zile lucrătoare, în următoarele situații:
7. modificarea Calendarului estimativ al achizițiilor, prevăzut în Anexa nr. 1.
8. înlocuirea sau introducerea de membri noi în UIP, acolo unde este cazul.
9. schimbarea adresei sediului Beneficiarului sau schimbarea denumirii, când aceasta nu intervine ca urmare a fuziunii sau divizării.
10. schimbarea contului special deschis pentru Proiect.
11. înlocuirea reprezentantului legal.
12. Graficul de activități prevăzut în Anexa nr. 1 poate fi modificat exclusiv prin act adițional.
13. Orice modificare intervenită la nivelul acționariatului sau, după caz, a asociaților din cadrul Beneficiarului va fi, în prealabil, adusă la cunoștința Ministerului Energiei și supusă aprobării acestuia.

## 

## Articolul 13 – Suspendarea, încetarea, rezilierea contractului și recuperarea sumelor plătite

* + 1. Prezentul Contract poate fi suspendat de oricare dintre părți, ca urmare a transmiterii în sistemul informatic a unei solicitări de suspendare a contractului în termen de 5 zile de la intervenirea situației ce determină imposibilitatea continuării derulării proiectului.
    2. Suspendarea implementării proiectului va fi permisă exclusiv în situații temeinic justificate și în condițiile în care este posibilă finalizarea implementării proiectului în cadrul perioadei prevăzută la art. 2 alin. (2).
    3. Solicitarea de suspendare va fi analizată în termen de 5 zile de la primirea acesteia, la finalul acestui interval urmând a se răspunde motivat părții care a solicitat-o.
    4. În cazul suspendării, părțile vor încheia un act adițional, în cuprinsul căruia vor fi prevăzute circumstanțele care au stat la baza suspendării și intervalul de timp pentru care Contractul este suspendat.
    5. Contractul încetează în următoarele situații:
  1. prin executare,
  2. acordul de voinţă al părţilor,
  3. în caz de forță majoră, astfel cum este prevăzută la art. 16,
  4. în situația prevăzută la art. 7 alin. (9) lit. c),
  5. în situația în care Comisia Europeană dispune, prin decizie, suspendarea contribuției financiare și, după caz, a împrumutului din PNRR, potrivit art. 24 alin. (6) din Regulamentul (UE) nr. 2021/241,
  6. alte cauze prevăzute de lege.
     1. Oricare dintre părți poate decide rezilierea prezentului Contract, fără îndeplinirea altor formalități, în cazul neîndeplinirii culpabile de către cealaltă parte a obligațiilor prezentului Contract, după transmiterea în prealabil a unei notificări părții în culpă, care descrie obligațiile neîndeplinite și prin care se acordă un termen rezonabil pentru remediere. Rezilierea va opera la data expirării termenului de remediere, dacă partea în culpă nu a îndeplinit obligațiile notificate.
     2. Ministerul Energiei decide rezilierea prezentului Contract, conform alin. (6), fără punere în întârziere, fără intervenţia instanţei de judecată şi fără orice altă formalitate suplimentară față de notificarea prevăzută la alin. (6), cu recuperarea integrală a sumelor plătite, în următoarele cazuri:

1. în situaţia în care Beneficiarul înregistrează, fara temeinica justificare probata cu inscrisuri si fara a propune masuri de remediere, întârzieri mai mari de 6 luni față de termenele prevăzute în Graficul de activități, inclus în Anexa nr.1;
2. dacă Beneficiarul încalcă prevederile art. 14 - Cesiunea;
3. dacă se constată faptul că Proiectul face, parțial, obiectul unei alte finanţări din fonduri publice naţionale sau europene sau faptul că a mai beneficiat de finanţare din alte programe naţionale sau europene, pentru aceleași costuri în ultimii 5 ani;
4. în situaţia încălcării de către Beneficiar a prevederilor art. 6 alin. (1) - (3), de natură să conducă la obligaţia restituirii în întregime a sumelor deja primite în baza prezentului Contract, precum şi a tuturor cheltuielilor accesorii (ex. comisioane bancare, dobânzi, penalităţi), în termenul solicitat de către Ministerul Energiei. În caz contrar, sumele acordate până în acel moment se vor recupera în conformitate cu legislaţia naţională, inclusiv dobânzile, penalitățile de întârziere, costuri bancare, precum şi alte sume stabilite de lege în sarcina Beneficiarului.
   * 1. Beneficiarul este de drept în întârziere prin simplul fapt al încălcării prevederilor prezentului contract, inclusiv anexele acestuia.
     2. Cazul fortuit nu înlătură răspunderea contractuală a părților.
     3. Beneficiarul va suporta din bugetul propriu sumele necesare plăţii sancţiunilor, inclusiv majorările de întârziere ca urmare a imposibilităţii recuperării, dar şi sumele aferente deciziilor de recuperare comunicate de către Comisia Europeană pentru neregulile grave constatate ori pentru neîndeplinirea ţintelor/jaloanelor, potrivit gradului de nerealizare, după caz.

**CAPITOLUL VII – CESIUNE. CONFLICT DE INTERESE. FORTA MAJORA. LITIGII**

**Articolul 14 – Cesiunea**

Prezentul Contract, precum şi toate drepturile şi obligaţiile decurgând din implementarea acestuia nu pot face obiectul cesiunii totale sau parțiale, novației, subrogației sau a oricărui alt mecanism juridic de transmitere şi/sau transformare a obligaţiilor şi drepturilor contractuale.

## Articolul 15 – Conflictul de interese

1. Părțile se obligă să ia toate măsurile pentru respectarea regulilor pentru evitarea conflictului de interese, în conformitate cu prevederile legislaţiei naţionale și europene incidente, fără a se limita la acestea, precum și să se informeze reciproc, de îndată ce au luat la cunoștință, în legătură cu orice situație care dă naștere sau este posibil să dea naștere unui astfel de conflict.
2. Părțile din categoria subiecților de drept public au obligația de a urmări respectarea prevederilor Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările și completările ulterioare.
3. Beneficiarii care au calitatea de entitate contractantă, în sensul legislaţiei naţionale în vigoare în domeniul achiziţiilor, au obligația de a respecta aplicarea prevederilor referitoare la conflictele de interese prevăzute de legislația în materia achizițiilor.

## Articolul 16 – Forța majoră

1. Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Contractului, care împiedică executarea în tot sau în parte a Contractului și care exonerează de răspundere partea care o invocă.
2. Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo.
3. Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica încetarea situației de forță majoră, în termen de 5 zile de la data când aceasta a survenit.
4. Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.
5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.
6. Executarea Contractului va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.
7. În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de o lună, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a prezentului Contract, fără ca vreuna dintre părți să pretindă celeilalte plata daunelor interese.

## 

## Articolul 17 – Soluționarea litigiilor

* 1. Părţile contractante vor depune toate eforturile pentru a rezolva pe cale amiabilă orice neînţelegere sau dispută care poate apărea între ele în cadrul sau în legătură cu îndeplinirea prezentului Contract.
  2. În cazul în care nu se soluționează amiabil divergenţele contractuale, litigiul va fi soluţionat de către instanţele românești competente.

**CAPITOLUL VIII – TRANSPARENTA. CONFIDENTIALITATE. PROTECTIA DATELOR CU CARACTER PERSONAL**

## Articolul 18 - Transparență

(1) Contractul, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544/2001 privind liberul acces la informaţiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul Contract.

(2) Următoarele elemente, așa cum rezultă acestea din prezentul contract și anexele acestuia, inclusiv, dacă e cazul, din actele adiționale prin care se aduc modificări contractului sau anexelor sale, nu pot avea caracter confidențial:

* 1. denumirea proiectului, denumirea completă a Beneficiarului, data de începere şi cea de finalizare ale Proiectului, date de contact – minimum o adresă de email și număr de telefon – funcționale pentru echipa Proiectului;
  2. locul de implementare a Proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul Proiectului;
  3. valoarea totală a finanţării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale Proiectului, precum și valoarea plăților efectuate;
  4. informații privind resursele umane din cadrul proiectului: denumirea postului, numărul de resurse pentru o categorie de posturi, timpul de lucru per categorii de posturi;
  5. rezultatele estimate și cele realizate ale Proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți.

**Articolul 19 – Confidențialitate**

(1) Cu excepția prevederilor art. 18, părțile convin prin prezentul Contract asupra caracterului confidențial al documentelor, secțiunilor, respectiv informațiilor din proiect menționate explicit în anexe, având în vedere că publicarea acestora aduce atingere prevederilor din dreptul concurenței, respectiv proprietății intelectuale ori altor dispoziții legale aplicabile, conform justificării incluse în anexa menționată sau în adresa de comunicare, în cazul informațiilor confidențiale comunicate pe durata derulării Contractului.

(2) Ministerul Energiei și Beneficiarul sunt exonerați de răspunderea pentru dezvăluirea de documente sau informații stabilite de părți ca fiind confidențiale dacă:

* 1. informația a fost dezvăluită după ce a fost obținut acordul scris al celeilalte părți contractante pentru asemenea dezvăluire, sau
  2. partea a fost obligată în mod legal să dezvăluie informația.

**Articolul 20 - Protecția datelor cu caracter personal**

(1) Prezentul Contract reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul (UE) 679/2016 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

(2) Datele cu caracter personal nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

**CAPITOLUL IX – DISPOZITII FINALE**

**Articolul 21 - Publicarea datelor**

1. Părțile se obligă ca, pe întreaga perioadă de implementare a prezentului Contract să asigure vizibilitatea rezultatelor Proiectului conform Manualului de Identitate Vizuală (MIV), prin publicarea pe pagina web a informațiilor referitoare la implementarea Proiectului.
2. În termen de 60 de zile calendaristice de la data intrării în vigoare a Contractului, Beneficiarul va transmite Ministerului Energiei pentru analiză și aprobare un Plan de Comunicare aferent Proiectului.
3. Beneficiarul este obligat să realizeze măsurile de informare şi publicitate în conformitate cu obligaţiile asumate prin Anexa nr. 1 – Oferta de finanțare, inclusiv cele incluse în Planul de Comunicare.
4. Beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării Contractului de către Ministerul Energiei, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.
5. Beneficiarul este de acord ca documentele și informațiile menționate la art. 18 alin. 2 să fie publicate de către Ministerul Energiei, cu respectarea art. 20 alin. 2.

## Articolul 22 – Corespondența

1. Întreaga corespondenţă legată de prezentul Contract se va face prin sistemul informatic dedicat sau în format letric, dupa caz, situatie în care părțile vor prezenta informațiile, la următoarele adrese:

Pentru Beneficiar: .....................

Persoana responsabilă: ........................., administrator

Pentru Ministerul Energiei: municipiul Bucureşti, strada Academiei nr. 39-41, sectorul 1, România.

Persoana responsabilă: ......................

1. Orice notificare între părți produce efecte juridice de la momentul generării confirmării de primire.
2. Ministerul Energiei poate comunica precizări referitoare la modele și formate de formulare pentru aplicarea prevederilor prezentului Contract.

## Articolul 23 - Legea aplicabilă şi limba utilizată

1. Legea care guvernează acest Contract şi în conformitate cu care este interpretat este legea română.
2. Limba prezentului Contract este limba română.

**Articolul 24 - Anexele Contractului**

Următoarele documente sunt anexe la prezentul Contract și constituie parte integrantă a prezentului Contract, având aceeaşi forţă juridică:

Anexa nr. 1 – Oferta de finanțare, din care fac parte:

* 1. Bugetul Proiectului,
  2. Calendarul estimativ al achizițiilor,
  3. Indicatori,
  4. Graficul de activități,
  5. Declarația privind respectarea principiului DNSH,
  6. Componența nominală a UIP.

Anexa nr. 2, din care fac parte:

a) Graficul cererilor de transfer,

b) Manual de identitate vizuală aferent PNRR.

Anexa nr. 3, din care fac parte:

1. Cerere de transfer,
2. Raport de progres,
3. Raport final.

## Articolul 25 – Semnare

Prezentul Contract a fost încheiat astăzi, ......................., în 3 exemplare originale, două exemplare pentru Ministerul Energiei și un exemplar pentru Beneficiar, toate exemplarele întocmite având aceeași valoare juridică.

|  |  |
| --- | --- |
| **Pentru Ministerul Energiei**  **Nume:**  **Sebastian - Ioan BURDUJA**  **Funcţie:**  **Ministru**  **Semnătura:**  **Data:** | **Pentru Beneficiar**  **Nume:**  **Funcție: Administrator**  **Semnătura:**  **Data:** |